
转注谞讬转 诇 注"讗 - 驻讬专讜砖 砖讟讬讬谞讝诇抓

诪讞讙讛 砖诪专讗砖 讞讜讚砖 (砖讛讜讗 讻讬讜诐 讞讙) 讗住讜专. 讜诪讗谉 讚讗诪专 [讜诪讬 砖讗讜诪专] 讻诇 讛讞讜讚砖 讻讜诇讜 讗住讜专 鈥�/b> 诇讜诪讚 讛讜讗 讝讗转 诪"讞讚砖讛", 讜诪讗谉 讚讗诪专 [讜诪讬 砖讗讜诪专] 讻诇 讛砖讘转 讻讜诇讛 讗住讜专 鈥�/b> 诇讜诪讚 讛讜讗 讝讗转 诪"砖讘转讛".


讜诇讛诇讻讛, 讗诪专 专讘讗: 讛诇讻讛 讻专讘谉 砖诪注讜谉 讘谉 讙诪诇讬讗诇. 讜讗诪专 专讘讗: 讛诇讻讛 讻专' 诪讗讬专. 讜诪注讬专讬诐: 讜转专讜讬讬讛讜 诇拽讜诇讗 [讜砖讬讟讜转 砖谞讬讛诐 诇讛拽诇 谞讗诪专讜], 讜爪专讬讻讗 [讜爪专讬讱] 诇讛砖诪讬注谞讜 讗转 砖谞讬讛诐. 讚讗讬 讗砖诪讜注讬谞谉 [砖讗讬诇讜 讛讬讛 诪砖诪讬注 诇谞讜] 专拽 讛诇讻讛 讻专' 诪讗讬专 讛讜讛 讗诪讬谞讗 [讛讬讬转讬 讗讜诪专] 砖讛讗讘讬诇讜转 诪转讞讬诇讛 讗驻讬诇讜 诪专讗砖 讞讚砖, 讻专' 诪讗讬专, 注诇 讻谉 拽诪砖诪注 诇谉 [讛砖诪讬注 诇谞讜] 砖讛诇讻讛 讻专讘谉 砖诪注讜谉 讘谉 讙诪诇讬讗诇, 砖讗讬谉 讛讗讘讬诇讜转 讜讛讗讬住讜专讬诐 讗诇讗 讘砖讘讜注 砖讞诇 讘讜 转砖注讛 讘讗讘.


讜讗讬 讗砖诪讜注讬谞谉 [讜讗讬诇讜 讛讬讛 诪砖诪讬注 诇谞讜] 专拽 讛诇讻讛 讻专讘谉 砖诪注讜谉 讘谉 讙诪诇讬讗诇 讛讜讛 讗诪讬谞讗 [讛讬讬转讬 讗讜诪专] 砖讬砖 诇谞讛讜讙 讗讘讬诇讜转 讗驻讬诇讜 诇讗讞专讬讜 注讚 住讜祝 讛砖讘转 讗住讜专, 注诇 讻谉 拽诪砖诪注 诇谉 [讛砖诪讬注 诇谞讜] 讻讬 讛诇讻讛 讻专' 诪讗讬专 砖注讚 转砖注讛 讘讗讘 讜诇讗 讬讜转专.


讗 砖谞讬谞讜 讘诪砖谞讛: 注专讘 转砖注讛 讘讗讘 诇讗 讬讗讻诇 讗讚诐 砖谞讬 转讘砖讬诇讬谉 讻讜'. 讗诪专 专讘 讬讛讜讚讛: 诇讗 砖谞讜 讚讬谉 讝讛 讗诇讗 诪砖砖 砖注讜转, 讻诇讜诪专: 诪讗讞专 讞爪讜转 讛讬讜诐 讜诇诪注诇讛 (讜讛诇讗讛), 讗讘诇 诪砖砖 砖注讜转 讜诇诪讟讛, 讻诇讜诪专: 拽讜讚诐 诇讻谉 鈥� 诪讜转专. 讜讗诪专 专讘 讬讛讜讚讛: 诇讗 砖谞讜 讻谉, 讗诇讗 讘住注讜讚讛 讛诪驻住讬拽 讘讛 砖诇讗讞专讬讛 诪转讞讬诇 诇爪讜诐, 讗讘诇 讘住注讜讚讛 砖讗讬谞讜 诪驻住讬拽 讘讛 鈥� 诪讜转专.


讜诪注讬专讬诐: 讜转专讜讬讬讛讜 诇拽讜诇讗 [讜砖谞讬讛诐 谞讗诪专讜 诇讛拽诇], 砖讬砖 诇爪专祝 讗转 砖谞讬 讛讚讘专讬诐 讛诇诇讜 诇讛拽诇. 讜爪专讬讻讗 [讜爪专讬讱] 砖讬讬讗诪专讜 砖谞讬讛诐. 讚讗讬 讗砖诪注讬谞谉 [砖讗讬诇讜 讛讬讛 诪砖诪讬注 诇谞讜] 专拽 砖讛讗讬住讜专 讛讜讗 讘住注讜讚讛 讛诪驻住讬拽 讘讛, 讛讜讛 讗诪讬谞讗 [讛讬讬转讬 讗讜诪专] 讗驻讬诇讜 诪砖砖 砖注讜转 讜诇诪讟讛, 砖讗诐 诪驻住讬拽 讘住注讜讚讛 拽讜讚诐 讞爪讬 讛讬讜诐 讗住讜专 诇讜 诇讗讻讜诇 讘讛 砖谞讬 转讘砖讬诇讬诐 鈥� 注诇 讻谉 拽诪砖诪注 诇谉 [讛砖诪讬注 诇谞讜] 讻讬 讚讬谉 讝讛 讗讬谞讜 讗诇讗 诪砖砖 砖注讜转 讜诇诪注诇讛 讘诇讘讚, 讜讗讬 讗砖诪注讬谞谉 [讜讗讬诇讜 讛讬讛 诪砖诪讬注 诇谞讜] 讻讬 讛讗讬住讜专 讛讜讗 诪砖砖 砖注讜转 讜诇诪注诇讛, 讛讜讛 讗诪讬谞讗 [讛讬讬转讬 讗讜诪专] 砖讝讛讜 讗驻讬诇讜 讘住注讜讚讛 砖讗讬谞讜 诪驻住讬拽 讘讛, 注诇 讻谉 拽诪砖诪注 诇谉 [讛砖诪讬注 诇谞讜] 砖讝讛讜 讚讜讜拽讗 讘住注讜讚讛 讛诪驻住讬拽 讘讛.


讜诪注讬专讬诐: 转谞讬讗 讻诇讬砖谞讗 拽诪讗 转谞讬讗 讻诇讬砖谞讗 讘转专讗 [砖谞讜讬讛 讘专讬讬转讗 讻诇砖讜谉 专讗砖讜谞讛, 砖谞讜讬讛 讻诇砖讜谉 砖谞讬讛] 转谞讬讗 讻诇讬砖谞讗 讘转专讗 [砖谞讜讬讛 讘专讬讬转讗 讻诇砖讜谉 讗讞专讜谞讛]: 讛住讜注讚 注专讘 转砖注讛 讘讗讘, 讗诐 注转讬讚 诇住注讜讚 住注讜讚讛 讗讞专转 讗讞专讬讛 鈥� 诪讜转专 诇讗讻讜诇 讘住注讜讚讛 讛专讗砖讜谞讛 讘砖专 讜诇砖转讜转 讬讬谉, 讜讗诐 诇讗讜 砖讗讬谞讜 讗讜讻诇 注讜讚 住注讜讚讛 讗讞专转 鈥� 讗住讜专 诇讗讻讜诇 讘砖专 讜诇砖转讜转 讬讬谉.


转谞讬讗 讻诇讬砖谞讗 拽诪讗 [砖谞讜讬讛 讘专讬讬转讗 讙诐 讻诇砖讜谉 专讗砖讜谞讛]: 注专讘 转砖注讛 讘讗讘 诇讗 讬讗讻诇 讗讚诐 砖谞讬 转讘砖讬诇讬谉, 诇讗 讬讗讻诇 讘砖专 讜诇讗 讬砖转讛 讬讬谉, 专讘谉 砖诪注讜谉 讘谉 讙诪诇讬讗诇 讗讜诪专 讬砖谞讛 诪诪谞讛讙 讗讻讬诇转讜. 讗诪专 专' 讬讛讜讚讛: 讻讬爪讚 诪砖谞讛? 讗诐 讛讬讛 专讙讬诇 诇讗讻讜诇 砖谞讬 转讘砖讬诇讬谉 讘住注讜讚转讜 鈥� 讬讗讻诇 诪讬谉 讗讞讚, 讜讗诐 讛讬讛 专讙讬诇 诇住注讜讚 住注讜讚讛 讙讚讜诇讛 讘注砖专讛 讘谞讬 讗讚诐 鈥� 住讜注讚 讘讞诪砖讛, 讛讬讛 专讙讬诇 诇砖转讜转 注砖专讛 讻讜住讜转 鈥� 砖讜转讛 讞诪砖讛 讻讜住讜转. 讘诪讛 讚讘专讬诐 讗诪讜专讬诐 鈥� 诪砖砖 砖注讜转 讜诇诪注诇讛, 讗讘诇 诪砖砖 砖注讜转 讜诇诪讟讛 鈥� 诪讜转专 讛讻诇.


转谞讬讗 讗讬讚讱 [砖谞讜讬讛 讘专讬讬转讗 讗讞专转]: 注专讘 转砖注讛 讘讗讘 诇讗 讬讗讻诇 讗讚诐 砖谞讬 转讘砖讬诇讬谉, 诇讗 讬讗讻诇 讘砖专 讜诇讗 讬砖转讛 讬讬谉. 讗诇讜 讚讘专讬 专' 诪讗讬专, 讜讞讻诪讬诐 讗讜诪专讬诐: 讬砖谞讛 诪诪讛 砖专讙讬诇 诇讗讻讜诇. 讜诪诪注讟 讘讘砖专 讜讘讬讬谉. 讻讬爪讚 诪诪注讟? 讗诐 讛讬讛 专讙讬诇 诇讗讻讜诇 讘住注讜讚转讜 诇讬讟专讗 讘砖专 鈥� 讬讗讻诇 讞爪讬 诇讬讟专讗, 讛讬讛 专讙讬诇 诇砖转讜转 诇讜讙 讬讬谉 鈥� 讬砖转讛 讞爪讬 诇讜讙 讬讬谉, 讜讗诐 讗讬谞讜 专讙讬诇 讘讛诐 讻诇 注讬拽专 鈥� 讗住讜专. 专讘谉 砖诪注讜谉 讘谉 讙诪诇讬讗诇 讗讜诪专: 讗诐 讛讬讛 专讙讬诇 诇讗讻讜诇 爪谞讜谉 讗讜 诪诇讬讞 讗讞专 住注讜讚转讜 鈥� 讛专砖讜转 讘讬讚讜 诇讗讜讻诇诐 讙诐 讘注专讘 转砖注讛 讘讗讘, 讜讗讬谉 讗谞讞谞讜 讗讜诪专讬诐 砖讝讛 谞讞砖讘 讻诪讝讜谉 谞讜住祝.


转谞讬讗 讗讬讚讱 [砖谞讜讬讛 讘专讬讬转讗 讗讞专转]: 讻诇 砖讛讜讗 诪砖讜诐 转砖注讛 讘讗讘, 讻诇讜诪专, 讗诐 讗讜讻诇 住注讜讚讛 讝讜 诪驻谞讬 爪讜诐 转砖注讛 讘讗讘 鈥� 讗住讜专 诇讗讻讜诇 讘讛 讘砖专 讜讗住讜专 诇砖转讜转 讘讛 讬讬谉 讜讗住讜专 诇专讞讜抓. 讻诇 砖讗讬谞讜 诪砖讜诐 转砖注讛 讘讗讘 鈥� 诪讜转专 诇讗讻讜诇 讘砖专 讜诇砖转讜转 讬讬谉 讜讗住讜专 诇专讞讜抓. 专' 讬砖诪注讗诇 讘专' 讬讜住讬 讗讜诪专 诪砖讜诐 (诪砖诐) 讗讘讬讜: 讻诇 砖注讛 砖诪讜转专 诇讗讻讜诇 讘砖专 鈥� 诪讜转专 诇专讞讜抓.


讘 转谞讜 专讘谞谉 [砖谞讜 讞讻诪讬诐]: 讻诇 诪爪讜转 讛谞讜讛讙讜转 讘讗讘诇 驻专讟讬 鈥� 谞讜讛讙讜转 讘转砖注讛 讘讗讘; 讬讜诐 讝讛 讗住讜专 讘讗讻讬诇讛 讜讘砖转讬讛, 讜讘住讬讻讛 讘砖诪谉, 讜讘谞注讬诇转 讛住谞讚诇, 讜讘转砖诪讬砖 讛诪讟讛. 讜讗住讜专 诇拽专讜转 讘转讜专讛 讘谞讘讬讗讬诐 讜讘讻转讜讘讬诐, 讜诇砖谞讜转 讘诪砖谞讛 讘转诇诪讜讚 讜讘诪讚专砖 讜讘讛诇讻讜转 讜讘讗讙讚讜转.


讗讘诇 拽讜专讗 讛讜讗 讘诪拽讜诐 砖讗讬谞讜 专讙讬诇 诇拽专讜转, 砖讻讬讜谉 砖讗讬谞讜 专讙讬诇 讛讜讗 诪转拽砖讛 讜讗讬谞讜 谞讛谞讛 诪谉 讛讚讘专 讻诇 讻讱, 讜砖讜谞讛 讘诪拽讜诐 砖讗讬谞讜 专讙讬诇 诇砖谞讜转, 讜拽讜专讗 讘拽讬谞讜转 讘住驻专 讗讬讻讛 讜讘住驻专 讗讬讜讘, 讜讘讚讘专讬诐 讛专注讬诐 谞讘讜讗讜转 驻讜专注谞讜转 砖讘住驻专 讬专诪讬讛讜. 讜转讬谞讜拽讜转 砖诇 讘讬转 专讘谉 讘讟诇讬谉 讘讗讜转讜 讬讜诐 诪诇讬诪讜讚诐, 诪砖讜诐 砖谞讗诪专: "驻拽讜讚讬 讛' 讬砖专讬诐 诪砖诪讞讬 诇讘" (转讛诇讬诐 讬讟, 讟).


专' 讬讛讜讚讛 讗讜诪专: 讗祝 讗讬谞讜 拽讜专讗 讘诪拽讜诐 砖讗讬谞讜 专讙讬诇 诇拽专讜转, 讜讗讬谞讜 砖讜谞讛 讘诪拽讜诐 砖讗讬谞讜 专讙讬诇 诇砖谞讜转. 讗讘诇 拽讜专讗 讛讜讗 讘讗讬讜讘 讜讘拽讬谞讜转 讜讘讚讘专讬诐 讛专注讬诐 砖讘讬专诪讬讛讜. 讜转讬谞讜拽讜转 砖诇 讘讬转 专讘谉 讘讟诇讬诐 讘讜, 诪砖讜诐 砖谞讗诪专: "驻拽讜讚讬 讛' 讬砖专讬诐 诪砖诪讞讬 诇讘".


讙 砖谞讬谞讜 讘诪砖谞讛: 诇讗 讬讗讻诇 讘砖专 讜诇讗 讬砖转讛 讬讬谉. 转谞讗 [砖谞讛 讛讞讻诐 讘转讜住驻转讗]: 讗讘诇 讗讜讻诇 讛讜讗 讘砖专 诪诇讬讞 (诪诇讜讞 诪讗讜讚) 讜砖讜转讛 讬讬谉 诪讙转讜 砖注讚讬讬谉 诇讗 转住住 讻诇 爪专讻讜. 讜诪讘专专讬诐: 讘砖专 诪诇讬讞 讝讛 注讚 讻诪讛 讬诪讬诐 讬讛讬讛 讘诪诇讞 讜讬讛讬讛 讗住讜专? 讗诪专 专讘 讞讬谞谞讗 讘专 讻讛谞讗 诪砖诪讬讛 [诪砖诪讜] 砖诇 砖诪讜讗诇: 讻诇 讝诪谉 砖讛讜讗 讻砖诇诪讬诐 讘诪砖讱 讛讬诪讬诐 砖诪讜转专 诇讗讻讜诇 砖诇诪讬诐, 讻诇讜诪专, 砖谞讬 讬诪讬诐 讜诇讬诇讛 讗讞讚, 讗讘诇 讗诐 讛讜讗 诪诇讜讞 讬讜转专 诪讝诪谉 讝讛 鈥� 诪讜转专 诇讗讜讻诇讜.


讜讬讬谉 诪讙转讜 砖讗诪专谞讜 注讚 讻诪讛 讝诪谉 谞讞砖讘 讛讜讗 讻讻讝讛? 讻诇 讝诪谉 砖讛讜讗 转讜住住. 讜讻讬讜爪讗 讘讝讛 转谞讗 [砖谞讛 讛讞讻诐]: 讬讬谉 转讜住住 讗讬谉 讘讜 诪砖讜诐 讙讬诇讜讬, 砖讙诐 讗诐 注诪讚 讘讻诇讬 讘诇转讬 诪讻讜住讛, 讗讬谉 讞讜砖砖讬诐 砖诪讗 砖转讛 诪诪谞讜 谞讞砖, 讜讻诪讛 转住讬住转讜 砖诇 讬讬谉 鈥� 砖诇砖讛 讬诪讬诐 诪砖注讛 砖讚专讻讜 讗转 讛注谞讘讬诐.


讗诪专 专讘 讬讛讜讚讛 讗诪专 专讘: 讻讱 讛讬讛 诪谞讛讙讜 砖诇 专' 讬讛讜讚讛 讘专' 讗讬诇注讗讬: 注专讘 转砖注讛 讘讗讘 住诪讜讱 诇诇讬诇讛 讛讬讜 诪讘讬讗讬谉 诇讜 驻转 讞专讘讛 讘诪诇讞, 讜讬讜砖讘 讛讬讛

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

